Isem unti yettek-d seg tmerna n « t » di tazwara d tagara n yisem amalay, ama deg wasuf ama deg wesget. Ma d wid ur nesεi ara amalay (anmeɣru), ttwaεqalen d « t » i d-ttawin sdat-nsen (taddart, tala, targa …atg). Am akken llan yismawen imalayen ur nesεi ara unti anmeɣru. Ihi MAMMERI M. Yenna-d:« S umata, isem unti yekka-d seg yisem amalay s tmerna n « t » deg tazwara d tagara n yisem, neɣ di tazwara kan, tikwal « t » n tagara yettwanṭaq d « ṭ »mi ara yili deg umalay yettfakka s « ḍ », macakra n wuntiyen ɣur-sen talɣa ixulfen talɣa n umalay»7.